Paulette Goddard

Bakgrunn

Hun var enebarn til foreldrene Joseph Russell Levy og Alta Mae Goddard. Faren hadde jødisk bakgrunn, men moren hadde engelsk bakgrunn og var medlem av den amerikanske episkopale kirke. Foreldrene ble skilt da hun var ung, og hun hadde ikke kontakt med faren før etter at hun ble en kjent stjerne. Hun vokste opp sammen med moren, og ble også tatt hånd om av grandonkelen Charles Goddard som blant annet skaffet henne arbeid som modell som ung og senere ansettelse ved Ziegfeld Follies som en av de overdekorerte og pyntede Ziegfeld Girls i showet. Her arbeidet hun i årene 1924 til 1928. Hun gikk på Washington Irving High School i Manhattan samtidig med Claire Trevor.

Liv og karriere

Hun debuterte i en scenerolle i 1926 i stykket No Foolin'. På denne tiden tok hun også Paulette som eneste fornavn og sin mors fødenavn Goddard som etternavn, som også var etternavnet til sin velgjører, grandonkelen Charles. Hun giftet seg også med en noe eldre rike tømmerhandleren Edgar James i 1926 eller 1927 og flyttet til Nord-Carolina. I 1929 flyttet hun imidlertid til Hollywood sammen med moren og ble skilt fra Edgar James året etter.
Etter å ha hatt en del mindre, ikke krediterte roller, tegnet hun i 1932 kontrakt med Hal Roachs studios, og slipte blant annet i Helan og Halvan-filmen Pack Up Your Troubles. Samme år traff hun Charlie Chaplin og de var var involvert i en romanse og et profesjonelt forhold mellom 1932 og 1940. Goddard levde sammen med Chaplin i hans hjem i Beverly Hills det meste av denne tiden.  Chaplin ga henne hovedrollen i Moderne tider og Diktatoren. Ved å nekte å klargjøre deres ekteskapelige status, skal dette ha vært årsaken til at Vivien Leigh fikk rollen som Scarlett O'Hara i Tatt av vinden på bekostning av Goddard. Etter at forholdet til Chaplin ble avsluttet i 1940 ga både Chaplin og Goddard offentlig uttalelser hvor de fortalte at de hadde vært hemmelig gift siden 1936, men disse utsagnene var antagelig mer et felles forsøk på å forhindre en langvarig skade på Goddards karriere. Deres forhold endte i minnelighet i 1942 da Goddard ble gitt en erstatning.
Imellomtiden spilte hun inn filmer for Samuel Goldwyn Studio og i 1939 tegnet hun kontrakt med Paramount Pictures og den første filmen for dette selskapet var The Cat and the Canary hvor hun spilte mot Bob Hope og denne filmen skulle bli et vendepunkt i karrieren for de begge. For Goddard førte denne filmen til rollen i Diktatoren, og etter bruddet med Chaplin spilte hun mot Fred Astaire i filmen Second Chorus.
Under denne innspillingen traff hun skuespilleren Burgess Meredith som hun senere giftet seg med. I hele perioden fra 1939 og fram gjennom 1940-årene var hun en av filmens største stjerner og hadde en stor produksjon. I 1947 reiste hun til Storbritannia og spilt inn filmen An Ideal Husband, regissert av Alexander Korda.
I ekteskapet med Meredith hadde hun en spontanabort, og fikk ingen barn. Hun var gift med Meredith fram til 1958, og giftet seg med den tyske forfatteren Erich Maria Remarque og forble gift med ham fram til hans død i 1970.
Hun arvet en betydelig formue etter Remarque og ble utover 1980-tallet en kjent figur i det sosiale livet i New York. Hun ble svekket etter en omfattende operasjon for brystkreft, hvor flere ribben måtte fjernes. Hun flyttet da tilbake til Ronco sopra Ascona i Sveits hvor hun hadde bodd sammen med Remarque og hvor han og moren var begravet. Hun døde i Ronco av lungeemfysem, noe uker før sin 80-årsdag. Hun testamenterte hele sin formue på USD 20 millioner til New York University, og et elevinternat i tilknytning til universitetet er oppkalt etter henne.